
ยุทธศาสตร์การพัฒนากลุ่มจังหวัดภาคใต้ชายแดน พ.ศ. 2557 – 2560

กลุ่มจังหวัดภาคใต้ชายแดน ได้นำนโยบายของรัฐบาล แผนการบริหารราชการแผ่นดิน แผนพัฒนาเศรษฐกิจและสังคมแห่งชาติ ยุทธศาสตร์การพัฒนาภาคใต้ ยุทธศาสตร์การพัฒนารายสาขาและแผนพัฒนาพื้นที่พิเศษ 5 จังหวัดชายแดนใต้และความต้องการของประชาชนในพื้นที่มาเป็นกรอบในการจัดทำยุทธศาสตร์การพัฒนากลุ่มจังหวัดภาคใต้ชายแดน ทั้งนี้ โดยมุ่งเน้นการมีส่วนร่วมจากทุกภาคส่วนสร้างความร่วมมือในการขับเคลื่อนเพื่อให้เกิดความร่วมมือตามศักยภาพของกลุ่มจังหวัด และกระจายความเจริญเติบโตระหว่างจังหวัด/กลุ่มจังหวัด เพื่อเพิ่มขีดความสามารถในการแข่งขัน และนำไปสู่การกระตุ้นให้เกิดการลงทุนของภาคเอกชน และสร้างรายได้ให้กับกลุ่มจังหวัด โดยกำหนด วิสัยทัศน์ ว่า
“ศูนย์กลางการพัฒนายางพารา ฮาลาล และการท่องเที่ยว สู่อาเซียน”
คำอธิบายวิสัยทัศน์

ศูนย์กลางพัฒนายางพารา หมายถึง การพัฒนากระบวนการสร้างมูลค่าเพิ่มยางพารา       ทั้งระบบการผลิต การแปรรูป และการหาช่องทางการตลาด เพื่อให้ยางพาราซึ่งเป็นพืชเศรษฐกิจหลักที่สำคัญของกลุ่มจังหวัด มีมูลค่าเพิ่มขึ้น อันจะส่งผลให้ประชาชนในกลุ่มจังหวัดมีรายได้เพิ่มขึ้น      โดยสร้างมูลค่าเพิ่มยางและผลิตภัณฑ์ยาง ทั้งต้นน้ำ กลางน้ำ ปลายน้ำ ได้แก่ ยางแผ่นรมควัน ยางแท่ง น้ำยางข้น ยางเครป ยางคอมปาวด์ ผลิตภัณฑ์ไม้ยางพารา เป็นต้น ต้นทุนลดลง น้ำยางเพิ่มขึ้น พื้นที่ที่เพิ่มขึ้น ยางมีคุณภาพเพิ่มขึ้น

ศูนย์กลางการพัฒนาฮาลาล หมายถึง การพัฒนาระบบการผลิตสินค้าฮาลาล ซึ่งกลุ่มจังหวัดมีศักยภาพ และเป็นวิถีชีวิตของประชาชนในกลุ่ม ให้มีมูลค่าเพิ่มขึ้นอย่างเป็นระบบ ได้มาตรฐานการผลิตของสินค้าฮาลาล สร้างอัตลักษณ์สินค้าฮาลาลให้กลุ่มจังหวัด และพัฒนาช่องทางการตลาด ยกระดับสินค้าฮาลาลของกลุ่มสู่สากล ทั้งที่เป็นอาหาร (Food) และไม่เป็นอาหาร (Non Food)    การใช้ประโยชน์ 82% เป็นมุสลิม ผ่านมือคน 3 จังหวัดภาคใต้ชายแดน ในชื่อของ “อัลฟาตอนี” ทั้งนี้จะใช้อีก 13 จังหวัดเป็นฐานสนับสนุนเรื่องฮาลาล ไม่ใช้เฉพาะนิคมฮาลาลปัตตานี ย้ายมาใช้เขตอุตสาหกรรมปัตตานี สตูล และสงขลา เพื่อช่วยขับเคลื่อนให้เร็วขึ้น เพื่อเพิ่มรายได้ให้กับประชาชน โดยเฉพาะพี่น้องที่เป็นมุสลิมซึ่งมีเป็นจำนวนมากในกลุ่มจังหวัด

ศูนย์กลางการพัฒนาการท่องเที่ยว หมายถึง การส่งเสริมการท่องเที่ยวที่เชื่อมโยงในกลุ่มจังหวัด โดยการพัฒนาแหล่งท่องเที่ยวที่สำคัญ จัดกิจกรรมการท่องเที่ยวอย่างต่อเนื่อง และให้ได้มาตรฐานส่งเสริมผู้ให้บริการการท่องเที่ยวให้มีความหลากหลายภายใต้ความเชื่อมั่นด้านความปลอดภัย พัฒนาระบบตลาดและประชาสัมพันธ์ สร้างแรงจูงใจให้เกิดการท่องเที่ยวในพื้นที่ของกลุ่มจังหวัด ทั้งนี้เพื่อเพิ่มจำนวนผู้เยี่ยมเยือน และเพิ่มรายได้จากการท่องเที่ยวให้มากขึ้น
การวิเคราะห์สภาพแวดล้อมและขีดสมรรถนะ(SWOT Analysis) กลุ่มจังหวัดภาคใต้ชายแดน
จุดแข็ง  (Strengths) 
1. เป็นแหล่งเพาะปลูกและผลิตยางพาราที่สำคัญของประเทศ และกลุ่มประเทศ IMT-GT 

2. มีตลาดกลางซื้อขายยางพาราที่ใหญ่ที่สุดในภาคใต้ โดยอยู่ที่จังหวัดสงขลา และเป็นศูนย์อ้างอิงราคายางพาราของประเทศ  

3. มีทำเลที่ตั้งเหมาะสมและสามารถพัฒนาสินค้าฮาลาล และเป็นพื้นที่ที่มีมุสลิมอยู่หนาแน่น และเป็นที่น่าเชื่อถือของโลกมุสลิม 
4. มีความพร้อมด้านการศึกษาในระดับอุดมศึกษา และมีความหลากหลายทางการศึกษา สามารถรองรับการพัฒนาประชาคมเศรษฐกิจอาเซียน
5. มีพหุวัฒนธรรมที่เข้มแข็งและหลากหลาย 

6. มีแหล่งท่องเที่ยวที่โดดเด่นทั้งทางธรรมชาติ ประวัติศาสตร์และวัฒนธรรมของกลุ่มจังหวัดภาคใต้ชายแดน อาทิเช่น อารยธรรมลังกาสุกะ
7. มีอาหารอร่อยครบทุกรสชาติ โรงแรมมีเพียงพอสามารถรองรับนักท่องเที่ยวได้ และเป็นศูนย์กลางการเชื่อมโยงไปสู่แหล่งท่องเที่ยวของจังหวัดใกล้เคียง
8. มีด่านชายแดน ๙ ด่าน ที่มีศักยภาพในการพัฒนาเป็นจุดเชื่อมโยงกับกลุ่มประเทศ IMT-GT และสิงคโปร์เป็นศูนย์กลางด้านเศรษฐกิจของภาคใต้
จุดอ่อน (Weaknesses) 
1. ภาพลักษณ์ของความไม่สงบในพื้นที่
2. การพัฒนาเทคโนโลยี การสร้างมูลค่าเพิ่มให้กับสินค้าเกษตรอยู่ในเกณฑ์ต่ำ เช่น ยางพารา
3. ผู้ผลิตผลิตภัณฑ์ฮาลาลขาดความรู้ความเข้าใจในเทคโนโลยีการผลิตและการตลาด ตามมาตรฐานฮาลาล และมาตรฐานสากล
4. ทรัพยากรธรรมชาติที่เป็นแหล่งท่องเที่ยวส่วนใหญ่อยู่ในสภาวะที่เสื่อมโทรม
5. คุณภาพการศึกษาของประชาชนในพื้นที่ยังอยู่ในเกณฑ์ที่ต่ำ เทียบกับภาคใต้และประเทศ
6. ขาดแคลนบุคลากรด้านการท่องเที่ยวที่เป็นมืออาชีพ เช่น มัคคุเทศก์ และขาดแผนการส่งเสริมการท่องเที่ยวที่ชัดเจน รวมทั้งขาดการส่งเสริมการพัฒนาสินค้าที่เกื้อหนุนต่อการท่องเที่ยว เช่น ของที่ระลึก ศูนย์บริการนักท่องเที่ยว อุปกรณ์เทคโนโลยีที่ส่งเสริมการท่องเที่ยว
7. การเชื่อมโยงด้านการคมนาคมและขนส่งระหว่างประเทศเพื่อนบ้านกับเมืองศูนย์กลางหลัก ยังไม่เพียงพอต่อการขยายตัวของเศรษฐกิจชายแดน
8. ตราเครื่องหมายฮาลาลของประเทศไทยไม่ได้รับการยอมรับจากประเทศโลกมุสลิม
9. ปัญหาขาดแคลนแรงงานไร้ฝีมือและมีฝีมือ ในพื้นที่
10. เกษตรกรขาดความรู้ความเข้าใจเกี่ยวกับการเข้าสู่ประชาคมเศรษฐกิจอาเซียน
โอกาส  (Opportunities) 
1. ปริมาณความต้องการยางของโลกมีแนวโน้มเพิ่มสูงขึ้น 
2. ประชากรโลกมุสลิมมีการขยายตัวเร็วมาก ทำให้สภาวะความต้องการด้านสินค้าอุปโภคและบริโภคเพิ่มมากขึ้น
3. แผนงาน IMT-GT  ให้ความสำคัญในเรื่องสินค้าผลิตภัณฑ์และบริการฮาลาล
4. กระแสการท่องเที่ยวทางธรรมชาติ เชิงนิเวศน์ ประเพณี และวัฒนธรรม มีแนวโน้มเพิ่มสูงขึ้น 
5. มีด่านชายแดน ๙ ด่าน ที่มีศักยภาพในการพัฒนาเป็นจุดเชื่อมโยงกับกลุ่มประเทศ IMT-GT และสิงคโปร์ 
6. มีความได้เปรียบทางกายภาพที่เปิดสู่ทะเลทั้งด้านอ่าวไทยและอันดามัน 
7. มีโรงแยกก๊าซธรรมชาติและอยู่ใกล้แหล่งพลังงานทั้งภายในและของประเทศเพื่อนบ้าน
อุปสรรค/ภัยคุกคาม  (Threats) 

1. ความขัดแย้งและเหตุการณ์ความรุนแรงในพื้นที่
2. ความไม่มีเสถียรภาพทางการเมืองของรัฐบาล
3. ภัยคุกคามจากกลุ่มอิทธิพล ยาเสพติด
4. มาตรการจูงใจต่างๆ ที่รัฐจัดให้เป็นพิเศษยังไม่เพียงพอ
5. ราคาน้ำมันตลาดโลกสูงขึ้นอย่างต่อเนื่อง 
6. นโยบายรัฐบาลที่มุ่งส่งเสริมการปลูกยางพาราในภูมิภาคอื่น และพื้นที่ปลูกยางพาราในประเทศกลุ่มอาเซียนมีเพิ่มขึ้น เช่น พม่า
7. หลายประเทศในเอเชีย เริ่มมีความสนใจกับการเปิดตลาดสินค้าฮาลาล
8. กฎหมาย ระเบียบปฏิบัติและข้อตกลงบางประเด็นไม่เอื้อต่อการลงทุน
9. นโยบายที่ส่งเสริมการพัฒนาโครงการขนาดใหญ่ที่เอื้อประโยชน์ต่อการพัฒนาในพื้นที่ ไม่ชัดเจนและต่อเนื่อง
10.  ภัยธรรมชาติ
11. ปัญหาขาดแคลนแรงงานไร้ฝีมือและมีฝีมือ ในพื้นที่
12. เศรษฐกิจในยุโรป อเมริกาและจีน อยู่ในภาวะถดถอย
วิสัยทัศน์กลุ่มจังหวัดภาคใต้ชายแดน (พ.ศ. 2557 - 2560)
“ผู้นำการสร้างมูลค่าเพิ่มยางพารา ฮาลาล และการท่องเที่ยว สู่อาเซียน”
เป้าประสงค์รวม  ประชาชนมีรายได้เพิ่มขึ้น (รายได้ประชากรเฉลี่ยต่อคนต่อปีเพิ่มขึ้น)
ประเด็นยุทธศาสตร์


การขับเคลื่อนแผนพัฒนากลุ่มจังหวัดภาคใต้ชายแดนให้เป็นไปตามนโยบายและหลักเกณฑ์ วิธีการที่ ก.น.จ. กำหนดอย่างมีประสิทธิภาพและประสิทธิผล กลุ่มจังหวัดภาคใต้ชายแดนจึงได้กำหนดยุทธศาสตร์การพัฒนาไว้ 4 ยุทธศาสตร์  คือ

ประเด็นยุทธศาสตร์ที่ 1:
พัฒนากระบวนการสร้างมูลค่าเพิ่มสินค้ายางพารา ทั้งระบบการผลิตการแปรรูปและช่องทางการตลาดสินค้ายางพารา
ประเด็นยุทธศาสตร์ที่ 2:
พัฒนาสินค้าและบริการฮาลาลให้มีมูลค่าเพิ่มตามห่วงโซ่อุปทานและสอดคล้องกับความต้องการของตลาด

ประเด็นยุทธศาสตร์ที่ 3:
ส่งเสริมการท่องเที่ยวเชิงธรรมชาติและวัฒนธรรม
ประเด็นยุทธศาสตร์ที่ 4:
พัฒนาการค้าการลงทุน ทรัพยากรมนุษย์ของกลุ่มจังหวัด เชื่อมโยงประชาคมเศรษฐกิจอาเซียน  

ประเด็นยุทธศาสตร์ที่ 1 พัฒนากระบวนการสร้างมูลค่าเพิ่มสินค้ายางพารา ทั้งระบบการผลิตการแปรรูปและช่องทางการตลาดสินค้ายางพารา 
เป้าประสงค์
ยางพาราและผลิตภัณฑ์ยางมีมูลค่าเพิ่มขึ้น
ตัวชี้วัด/ค่าเป้าหมาย
	ตัวชี้วัดที่
	หน่วย
	ค่าเป้าหมาย

	
	
	พ.ศ.
2557
	พ.ศ.
2558
	พ.ศ.
2559
	พ.ศ.
2560
	พ.ศ.2557-2560

	1.ผลผลิตยางพาราเฉลี่ยต่อไร่เพิ่มขึ้น
	กิโลกรัม
	2
	2
	3
	3
	2.5

	2. ร้อยละที่เพิ่มขึ้นของปริมาณการใช้ยางพาราเป็นผลิตภัณฑ์ของสถาบันเกษตรกร 
	ร้อยละ
	2
	2
	2
	2
	2


กลยุทธ์ 
จากการวิเคราะห์ปัญหาด้านยางพารา ได้จัดลำดับความสำคัญของกลยุทธ์ ดังนี้

1. เพิ่มประสิทธิภาพ และพัฒนาศักยภาพสถาบันเกษตรกร กลุ่มเครือข่าย ผู้ประกอบการทุกระดับของยางและผลิตภัณฑ์ยางให้มีขีดความสามารถในการแข่งขัน  

2. ส่งเสริมและพัฒนาการปรับเปลี่ยนกระบวนการผลิต การแปรรูป ยางและผลิตภัณฑ์ยางให้ได้มาตรฐาน  

3. ส่งเสริมช่องทางการตลาดยางและผลิตภัณฑ์ยางสู่อาเซียน
4. ส่งเสริมการวิจัยและพัฒนานวัตกรรม เทคโนโลยี และเผยแพร่องค์ความรู้ในการเพิ่มมูลค่า ยางและผลิตภัณฑ์ยาง
5. พัฒนาและปรับปรุงโครงสร้างพื้นฐาน แหล่งทรัพยากร เพื่อสนับสนุนการเพิ่มมูลค่ายางและผลิตภัณฑ์ยาง
ประเด็นยุทธศาสตร์ที่ 2
พัฒนาผลิตสินค้าและบริการฮาลาลให้มีมูลค่าเพิ่มตามห่วงโซ่
อุปทานและสอดคล้องกับความต้องการของตลาด 

เป้าประสงค์ เป็นศูนย์กลางการพัฒนาสินค้าและบริการฮาลาลของอาเซียน
ตัวชี้วัด/ค่าเป้าหมาย
	ตัวชี้วัดที่
	หน่วย
	ค่าเป้าหมาย

	
	
	พ.ศ.
2557
	พ.ศ.
2558
	พ.ศ.
2559
	พ.ศ.
2560
	พ.ศ.2557-2560

	1.ร้อยละที่เพิ่มขึ้นของสินค้าและบริการที่ผ่านการรับรองมาตรฐานฮาลาล
	ร้อยละ
	10
	10
	10
	10
	10

	2. ร้อยละที่เพิ่มขึ้นของธุรกิจด้านฮาลาล 
	ร้อยละ
	10
	10
	10
	10
	10


กลยุทธ์ 
จากการวิเคราะห์ปัญหาด้านยางพารา ได้จัดลำดับความสำคัญของกลยุทธ์ ดังนี้
1. พัฒนาโครงสร้างพื้นฐานเพื่อรองรับและสนับสนุนการขยายตัวของธุรกิจฮาลาลอย่างเป็นระบบ
2. ส่งเสริม พัฒนาเชื่อมโยงเพื่อยกระดับและปรับปรุงทั้งเชิงปริมาณ และคุณภาพของวัตถุดิบเพื่อรองรับการขยายตัวด้านฮาลาล
3. สนับสนุนการพัฒนาและปรับปรุงสินค้าและบริการ ให้ได้รับการรับรองมาตรฐานฮาลาลและมาตรฐานสากล
4. ส่งเสริมการสร้างความเข้มแข็งขององค์กรและทรัพยากรมนุษย์ทั้งระบบในการสนับสนุนยุทธศาสตร์ฮาลาล
5. พัฒนาช่องทางการจำหน่ายและการกระจายสินค้า สู่ตลาดฮาลาล AEC และสากล
ประเด็นยุทธศาสตร์ที่ 3
ส่งเสริมและพัฒนาการท่องเที่ยวเชิงธรรมชาติและวัฒนธรรมเป้าประสงค์
จำนวนผู้เยี่ยมเยือนและรายได้จากการท่องเที่ยวของกลุ่มจังหวัดเพิ่มขึ้น  

ตัวชี้วัด/ค่าเป้าหมาย
	ตัวชี้วัดที่
	หน่วย
	ค่าเป้าหมาย

	
	
	พ.ศ.
2557
	พ.ศ.
2558
	พ.ศ.
2559
	พ.ศ.
2560
	พ.ศ.
.2557-2560

	1. จำนวนผู้เยี่ยมเยือนของกลุ่มจังหวัดเพิ่มขึ้น
	ร้อยละ
	2
	2
	2
	2
	2

	2. จำนวนรายได้จากการท่องเที่ยวของกลุ่มจังหวัดเพิ่มขึ้น 
	ร้อยละ
	5
	5
	5
	5
	5

	3. จำนวนแหล่งท่องเที่ยวได้รับการพัฒนาที่เพิ่มขึ้น 
	แห่ง
	20
	20
	20
	20
	80


กลยุทธ์ 
จากการวิเคราะห์ปัญหาด้านยางพารา ได้จัดลำดับความสำคัญของกลยุทธ์ ดังนี้
1. พัฒนาระบบบริหารจัดการการท่องเที่ยวให้ได้มาตรฐานการท่องเที่ยวไทย      

2. พัฒนาระบบตลาดและประชาสัมพันธ์สร้างแรงจูงใจให้เกิดการท่องเที่ยวในพื้นที่      

3. พัฒนาสินค้าและบริการการท่องเที่ยวให้ได้มาตรฐาน หลากหลาย และเป็นภูมิอัตลักษณ์กลุ่มจังหวัด      

ประเด็นยุทธศาสตร์ที่ 4
พัฒนาการค้าการลงทุน และทรัพยากรมนุษย์ของกลุ่มจังหวัด เชื่อมโยงประชาคมเศรษฐกิจอาเซียน  

เป้าประสงค์

1. โครงสร้างพื้นฐานทางเศรษฐกิจ ระบบโลจิสติกส์ ได้รับการปรับปรุงและพัฒนาอย่างเป็นระบบเพื่อให้สามารถรองรับการพัฒนาของกลุ่มจังหวัดและเชื่อมโยงประชาคมอาเซียนได้อย่างมีประสิทธิภาพ
2. ทรัพยากรมนุษย์ได้รับการพัฒนาและเพิ่มขีดความสามารถในการแข่งขันเพื่อเข้าสู่ประชาคมเศรษฐกิจอาเซียน
ตัวชี้วัด/ค่าเป้าหมาย
	ตัวชี้วัดที่
	หน่วย
	ค่าเป้าหมาย

	
	
	พ.ศ.
2557
	พ.ศ.
2558
	พ.ศ.
2559
	พ.ศ.
2560
	พ.ศ.
.2557-2560

	1. ร้อยละของจำนวนโครงการด้านโครงสร้างพื้นฐานได้รับการปรับปรุงตามแผนพัฒนากลุ่มจังหวัด
	ร้อยละ
	3
	3
	3
	3
	3

	2. จำนวนกลุ่ม เป้าหมายได้รับความรู้ เพื่อรองรับประชาคมเศรษฐกิจอาเซียน 
	จำนวนกลุ่ม
	4
	4
	4
	4
	16

	3. จำนวนด่านชายแดนที่มีผลการประเมินความพึงพอใจเกินร้อยละ 50 
	จำนวนด่าน
	6
	7
	8
	9
	9


กลยุทธ์
จากการวิเคราะห์ปัญหา ได้จัดลำดับความสำคัญของกลยุทธ์ ดังนี้
1. ปรับปรุงและพัฒนาโครงข่ายคมนาคม ระบบโลจิสติกส์ และระบบป้องกันและบรรเทาอุทกภัย ให้มีประสิทธิภาพ เพื่อเพิ่มขีดความสามารถในการแข่งขัน
2. พัฒนาด่านชายแดน/เมืองชายแดน/เขตเศรษฐกิจให้สามารถรองรับการค้าชายแดน
3. พัฒนาและเพิ่มศักยภาพทรัพยากรมนุษย์ เพื่อรองรับประชาคมเศรษฐกิจอาเซียน
4. ส่งเสริมอุตสาหกรรมสนับสนุน (Supporting Industry) และอุตสาหกรรมต่อเนื่อง (Linkage Industry) ให้มีความเข้มแข็ง
ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดยะลา ประจำปี 2556-2559
วิสัยทัศน์ 
“ สร้างสังคมแห่งการเรียนรู้ พัฒนาสู่ประชาคมอาเซียน นำยะลาสันติสุข”
พันธกิจ

1. ส่งเสริม สนับสนุนและพัฒนาการศึกษาทั้งในระบบ นอกระบบและตามอัธยาศัยให้มีคุณภาพ

2. ส่งเสริมสนับสนุนภารกิจด้านการแก้ปัญหาความยากจน ให้มีคุณภาพชีวิตที่ดี ภายใต้หลักเศรษฐกิจพอเพียง

3. ก่อสร้างและปรับปรุงแหล่งน้ำต่างๆ ให้สามารถใช้ประโยชน์และเพียงพอแก่การเกษตรตลอดจนป้องกันการเกิดอุทกภัยในพื้นที่
4. พัฒนา ปรับปรุงและประชาสัมพันธ์ด้านการท่องเที่ยวของจังหวัดยะลา
5. สนับสนุนและส่งเสริมการกีฬาและนันทนาการเพื่อให้ประชาชนมีสุขภาพแข็งแรง
6. ส่งเสริมสนับสนุนความสงบเรียบร้อย ความปลอดภัยในชีวิตและทรัพย์สินของประชาชน
7. ส่งเสริมการมีส่วนร่วมของประชาชนในการพัฒนาท้องถิ่น
8. ดูแล รักษาและอนุรักษ์ทรัพยากรธรรมชาติตลอดจนส่งเสริมให้ประชาชนตระหนักถึงความสำคัญของทรัพยากรธรรมชาติและสิ่งแวดล้อม
9. ทำนุ บำรุงศาสนา ศิลปะ วัฒนธรรมประเพณี และภูมิปัญญาท้องถิ่น
10. ส่งเสริมสนับสนุนการศึกษาและกิจกรรมให้แก่ผู้ด้อยโอกาสโดยทั่งถึง
ประเด็นยุทธศาสตร์ประกอบด้วย 7 ยุทธศาสตร์ 44 แนวทาง ดังนี้

ประเด็นยุทธศาสตร์ที่ 1 การสร้างและพัฒนาคนสู่สังคมแห่งการเรียนรู้

แนวทางการพัฒนา

แนวทางที่ 1
ส่งเสริมการมีส่วนของคนในชุมชนเพื่อให้ชุมชนเข้มแข็งและพึ่งตนเองได้

แนวทางที่ 2
สร้างเครือข่ายความร่วมมือระหว่างชุมชน

แนวทางที่ 3
การพัฒนาคุณภาพคนไทยทุกช่วงวัยให้มีภูมิคุ้มกันเพื่อเข้าสู่สังคม แห่งการ
เรียนรู้ตลอดชีวิตอย่างยั่งยืน

แนวทางที่ 4
ยึดหลักปรัชญาของเศรษฐกิจพอเพียงมาเสริมสร้างศักยภาพของคนในทุก
มิติ

แนวทางที่ 5
การเสริมสร้างสภาพแวดล้อมในสังคมและสถาบันทางสังคมให้เข้มแข็งและ
เอื้อต่อการพัฒนาคน

แนวทางที่ 6
ส่งเสริมสนับสนุนพัฒนาคนให้มีความพร้อมเข้าสู่ประชาคมอาเซียน
ประเด็นยุทธศาสตร์ที่ 2 การจัดการศึกษา ศาสนา ประเพณีวัฒนธรรม

แนวทางการพัฒนา

แนวทางที่ 1
ส่งเสริม พัฒนาการจัดการเรียนการสอนทั้งในระบบ นอกระบบและตาม
อัธยาศัยให้ได้มาตรฐานในทุกระดับชั้น

แนวทางที่ 2
ส่งเสริม พัฒนาศักยภาพของผู้บริหาร ครู และบุคลากรทางการศึกษา 
ศาสนา วัฒนธรรม การกีฬาและนันทนาการ

แนวทางที่ 3
สนับสนุนและส่งเสริมให้เกิดแหล่งเรียนรู้วัฒนธรรมประเพณีภูมิปัญญา
ท้องถิ่น

แนวทางที่ 4
พัฒนาระบบเทคโนโลยีทางการศึกษาและสื่อนวัตกรรมทางการศึกษา

แนวทางที่ 5
พัฒนากิจกรรมการศาสนา ตลอดจนส่งเสริมจริยธรรม

แนวทางที่ 6
สนับสนุนและส่งเสริมด้านการกีฬาและนันทนาการ

แนวทางที่ 7
ส่งเสริมสนับสนุนนำหลักศาสนาต้านยาเสพติด
ประเด็นยุทธศาสตร์ที่ 3 การแก้ไขปัญหาความยากจนและพัฒนาคุณภาพชีวิต

แนวทางการพัฒนา

แนวทางที่ 1
พัฒนาและส่งเสริมให้ประชาชนยึดหลักเศรษฐกิจพอเพียง

แนวทางที่ 2
ส่งเสริมอาชีพในท้องถิ่นตามความถนัดและตามศักยภาพของชุมชน

แนวทางที่ 3
สร้างชุมชนเข้มแข็งและการเข้ามามีส่วนร่วมแก้ปัญหาความยากจน

แนวทางที่ 4
พัฒนาระบบจัดเก็บข้อมูลพื้นฐานของประชาชนเพื่อใช้ในการวางแผนและ
พัฒนาคุณภาพชีวิต

แนวทางที่ 5
ส่งเสริมและจัดสวัสดิการให้แก่ผู้ด้อยโอกาส

แนวทางที่ 6
สนับสนุนงานสาธารณสุขทั้งด้านสุขภาพร่างกายและสุขภาพจิตใจ

แนวทางที่ 7
พัฒนาปัจจัยพื้นฐานทางการเกษตร

แนวทางที่ 8
เพิ่มประสิทธิภาพผลผลิตทางการเกษตรและปศุสัตว์อย่างครบวงจร

แนวทางที่ 9
พัฒนาแหล่งน้ำเพื่อการอุปโภคบริโภคและการเกษตร

แนวทางที่ 10
สนับสนุนโครงการตามแนวพระราชดำริ

แนวทางที่ 11
พัฒนาระบบเกษตรอินทรีย์ ลดการใช้สารเคมีและถ่ายทอดเทคโนโลยี
ทางการเกษตรของตำบล
ประเด็นยุทธศาสตร์ที่ 4 การเพิ่มศักยภาพและการบริหารจัดการองค์กร

แนวทางการพัฒนา

แนวทางที่ 1
พัฒนาศักยภาพของบุคลากรและระบบการบริหารจัดการทั้งในองค์กรและ
ภายนอกองค์กร

แนวทางที่ 2
เสริมสร้างความมั่นคงและความปลอดภัยแก่บุคลากรในองค์กรปกครอง
ส่วนท้องถิ่น

แนวทางที่ 3
พัฒนาระบบข้อมูลด้านการบริหารการจัดการ

แนวทางที่ 4
ส่งเสริมให้มีการบูรณาการร่วมกันเพื่อพัฒนาจังหวัดระหว่างหน่วยงาน
ภาครัฐและภาคเอกชน
ประเด็นยุทธศาสตร์ที่ 5 การพัฒนาเศรษฐกิจ

แนวทางการพัฒนา

แนวทางที่ 1
สนับสนุนให้ประชาชนมีเอกสารสิทธิในที่ดินทำกิน

แนวทางที่ 2
ส่งเสริมและปรับปรุงแหล่งท่องเที่ยว

แนวทางที่ 3
ส่งเสริมและพัฒนาอาชีพให้กับประชาชน

แนวทางที่ 4
ส่งเสริมพัฒนาด้านเศรษฐกิจและช่องทางการตลาดให้เป็นศูนย์กลางของ
จังหวัดชายแดนใต้และการส่งออก

แนวทางที่ 5
พัฒนาระบบโครงสร้างพื้นฐานเพื่อรองรับการขยายตัวด้านเศรษฐกิจ

แนวทางที่ 6
ส่งเสริมและสนับสนุนการกระตุ้นเศรษฐกิจ
ประเด็นยุทธศาสตร์ที่ 6 การบริหารทรัพยากรธรรมชาติและสิ่งแวดล้อม

แนวทางการพัฒนา

แนวทางที่ 1
ส่งเสริมให้ประชาชนตระหนักถึงความสำคัญของทรัพยากรธรรมชาติและ
สิ่งแวดล้อม

แนวทางที่ 2
สร้างระบบการบริหารจัดการ การกำจัดน้ำเสียและการกำจัดขยะมูลฝอยใน
ชุมชน

แนวทางที่ 3
พัฒนาแหล่งน้ำเพื่อให้เกิดการใช้ประโยชน์อย่างคุ้มค่า

แนวทางที่ 4
ส่งเสริมและสนับสนุนให้มีการฟื้นฟูพื้นที่ป่าและต้นน้ำลำธาร
ประเด็นยุทธศาสตร์ที่ 7 การเสริมสร้างสันติสุข

แนวทางการพัฒนา

แนวทางที่ 1
สนับสนุนการพัฒนาระบบบริการและบริหารจัดการภาครัฐเพื่อสร้างความ
เชื่อมั่นให้แก่ประชาชน

แนวทางที่ 2
สร้างความเข้มแข็งให้กับสถาบันครอบครัวและชุมชนรวมทั้งผู้ได้รับ
ผลกระทบจากเหตุการณ์ความไม่สงบในพื้นที่จังหวัดชายแดนภาคใต้

แนวทางที่ 3
สนับสนุนและส่งเสริมการป้องกันความปลอดภัยในชีวิตและทรัพย์สิน

แนวทางที่ 4
เพิ่มประสิทธิภาพด้านข้อมูล การประชาสัมพันธ์และการข่าว

แนวทางที่ 5
ส่งเสริมการมีส่วนร่วมของประชาชนทุกภาคส่วน

แนวทางที่ 6
สร้างระบบป้องกันและบรรเทาสาธารณภัยในชุมชน
ยุทธศาสตร์ด้านการพัฒนาจังหวัดชายแดนภาคใต้ พ.ศ. 2555-2557
ยุทธศาสตร์หลัก
น้อมนำยุทธศาสตร์พระราชทาน
“เข้าใจ เข้าถึง พัฒนา”
“ปรัชญาของเศรษฐกิจพอเพียง”
และ หลักรัฐประศาสโนบายของรัชกาลที่ 6 ซึ่งวางไว้สำหรับปฏิบัติราชการ
โดยประกอบด้วย 9 ประเด็นยุทธศาสตร์ ดังนี้
· ประเด็นยุทธศาสตร์ที่ 1 การพัฒนาการบริหารด้วยการมีส่วนร่วมและบูรณาการแก้ไขปัญหาพื้นที่พิเศษ   

· ประเด็นยุทธศาสตร์ที่ 2 การเสริมสร้างความเข้มแข็งของหมู่บ้าน ชุมชน ในการร่วมสร้างสันติสุข  

· ประเด็นยุทธศาสตร์ที่ 3 การสร้างพื้นที่และสภาพแวดล้อมเพื่อแสวงหาทางออกจากความขัดแย้งโดยสันติวิธี   

· ประเด็นยุทธศาสตร์ที่ 4 การส่งเสริมการศึกษา ศาสนา ภาษา ศิลปะ พหุวัฒนธรรมและประวัติศาสตร์ท้องถิ่น   

· ประเด็นยุทธศาสตร์ที่ 5 การเพิ่มประสิทธิภาพการคุ้มครองสิทธิเสรีภาพ การคุ้มครองและส่งเสริม สิทธิมนุษยชน การอำนวยความเป็นธรรม การบังคับใช้กฎหมาย การส่งเสริมนำหลักศาสนาหรือยุติธรรมชุมชน ในการแก้ไขปัญหาความขัดแย้ง การเยียวยาและฟื้นฟูผู้ได้รับผลกระทบจากเหตุการณ์รุนแรง  

· ประเด็นยุทธศาสตร์ที่ 6 การเสริมสร้างความเชื่อมั่นและเพิ่มประสิทธิภาพในการพัฒนาเศรษฐกิจ ให้สอดคล้องกับศักยภาพของพื้นที่ วิถีชีวิตและความต้องการของประชาชน   

· ประเด็นยุทธศาสตร์ที่ 7 การพัฒนาสังคม คุณภาพชีวิต การท่องเที่ยว กีฬาและผู้ด้อยโอกาส  

· ประเด็นยุทธศาสตร์ที่ 8 การสื่อสารสร้างความเข้าใจที่ดีต่อกัน   

· ประเด็นยุทธศาสตร์ที่ 9 การเสริมสร้างความร่วมมือกับต่างประเทศและการเตรียมความพร้อมเข้าสู่ประชาคมอาเซียน   

ประเด็นยุทธศาสตร์ที่ 1
การพัฒนาการบริหารด้วยการมีส่วนร่วมและบูรณาการแก้ไขปัญหาพื้นที่พิเศษ
เป้าหมาย 
ประชาชนอยู่ร่วมกันอย่างสันติสุข มีความปลอดภัยในชีวิตและทรัพย์สิน มีความรู้ความสามารถ        มีคุณภาพชีวิตที่ดี มีความเป็นธรรม ไม่หวาดระแวง และจังหวัดชายแดนภาคใต้มีความเจริญรุ่งเรือง
วัตถุประสงค์
1. เพื่อน้อมนำยุทธศาสตร์พระราชทาน “เข้าใจ เข้าถึง พัฒนา” ปรัชญาของเศรษฐกิจพอเพียงและหลักรัฐประศาสโนบายของรัชกาลที่ 6 ให้เกิดผลในทางปฏิบัติทั้งในด้านการบริหารและการพัฒนาอย่างเป็นรูปธรรม 

2. เพื่อให้ทุกภาคส่วนได้บูรณาการและมีส่วนร่วมในการบริหาร การพัฒนาและการแก้ปัญหา จชต. ปรับปรุงพัฒนากฎ ระเบียบให้สอดคล้องกับความเป็นจริงในพื้นที่ และส่งเสริมการกระจายอำนาจให้ท้องถิ่น ที่รู้คน รู้พื้นที่ รู้ปัญหาความต้องการต่าง ๆ เป็นอย่างดี ได้แก้ปัญหาของตนเอง 

กลยุทธ์
1. น้อมนำหลักรัฐประศาสนโนบายของล้นเกล้ารัชกาลที่ 6 ข้อที่ 1 ที่ได้ทรงวางไว้ว่า          “วิธีปฏิบัติการอย่างใด เป็นทางให้พลเมืองรู้สึกเห็นไปว่าเป็นการเบียดเบียนกดขี่ศาสนาอิสลาม ต้องยกเลิกหรือแก้ไขเสียทันที การใดจะจัดขึ้นใหม่ต้องอย่าให้ขัดกับลัทธินิยมของอิสลาม หรือยิ่งทำให้เห็นเป็นการอุดหนุนศาสนาได้ยิ่งดี” มาใช้ในการปรับปรุงระเบียบข้อบังคับหรือกฎเกณฑ์ต่าง ๆ 

2. ส่งเสริมและสนับสนุนให้มีการคัดเลือกเจ้าหน้าที่ผู้ปฏิบัติงานในจังหวัดชายแดนภาคใต้ ให้เป็นไปตามหลักรัฐประศาสโนบายของรัชกาลที่ 6 และส่งเสริมให้มีการบรรจุแต่งตั้งผู้มีภูมิลำเนาในพื้นที่จังหวัดชายแดนภาคใต้ เป็นข้าราชการหรือเจ้าหน้าที่รัฐ รวมทั้งสร้างขวัญกำลังใจสำหรับเจ้าหน้าที่ของรัฐที่ปฏิบัติงานในจังหวัดชายแดนภาคใต้ และลงโทษเจ้าหน้าที่ที่ประพฤติตนไม่เหมาะสม 

3. จัดตั้งสถาบัน เพื่อทำหน้าที่พัฒนาบุคลากรให้เข้าใจอย่างถ่องแท้ตามนโยบายยุทธศาสตร์การพัฒนาจังหวัดชายแดนภาคใต้ รวมทั้งการจัดการโครงการบริหารจัดการจังหวัดชายแดนภาคใต้ ทั้งด้านบริหารบุคลากร อาคารสถานที่ให้เหมาะสม 

4. ส่งเสริมการมีส่วนร่วมของประชาชนทุกภาคส่วนในการแก้ไขปัญหาจังหวัดชายแดนภาคใต้ 

5. ส่งเสริมและสนับสนุนกลไกการขับเคลื่อนนโยบายและยุทธศาสตร์ไปสู่การปฏิบัติอย่างเป็นเอกภาพ และมีประสิทธิภาพ 

6. การบริหาร การพัฒนา และการแก้ไขปัญหาจังหวัดชายแดนภาคใต้ มีการบูรณาการการร่วมกับทุกภาคส่วน รวมทั้งงบประมาณ บุคลากร วัสดุอุปกรณ์ และทรัพยากรในการบริหารงานร่วมกัน โดยคำนึงถึงความสอดคล้องกับศักยภาพของพื้นที่ วัฒนธรรม ประเพณี และความต้องการของประชาชนทุกภาคส่วน 

7. นำระบบเทคโนโลยีสารสนเทศ มาใช้ในการบริหารจัดการ การพัฒนา และติดตามประเมินผล รวมทั้งการส่งเสริมการศึกษาวิจัยเพื่อพัฒนาจังหวัดชายแดนภาคใต้ 

ประเด็นยุทธศาสตร์ที่ 2
การเสริมสร้างความเข้มแข็งของหมู่บ้าน ชุมชน ในการร่วมสร้างสันติสุข
เป้าหมาย
หมู่บ้าน และชุมชนมีความเข้มแข็ง ประชาชนมีความปลอดภัย ลดความหวาดระแวง มีความปรองดอง และมีสันติสุข
วัตถุประสงค์
เพื่อใช้พลังครอบครัว พลังมวลชน ผ่านผู้นำหมู่บ้าน และผู้นำชุมชนร่วมสร้างความปลอดภัย และ ความรักความสามัคคีปรองดอง ชุมชน/หมู่บ้าน มีความเข้มแข็งและมีความสุข
กลยุทธ์
1. ส่งเสริม สนับสนุนผู้นำศาสนา ผู้นำหมู่บ้าน/ชุมชน ทั้งผู้นำท้องที่ ผู้นำท้องถิ่น ผู้นำจิตวิญญาณ ผู้นำสตรี ผู้นำเยาวชน พลังมวลชนให้มีบทบาทในการพัฒนาคุณภาพชีวิต การสร้างงานสร้างอาชีพ ให้มีรายได้ รวมถึงการปกป้องคุ้มครองความปลอดภัยของประชาชนในพื้นที่ 

2. สนับสนุนให้องค์กรปกครองท้องถิ่นร่วมกับคณะกรรมการหมู่บ้านจัดตั้งกลุ่มเยาวชน เพื่อทำกิจกรรมด้านสันติสุขในชุมชน 

3. สนับสนุนและส่งเสริมให้องค์กร คณะกรรมการหมู่บ้าน วัด มัสยิด เป็นองค์กรในการพัฒนาคุณภาพชีวิตของประชาชนในพื้นที่ 

4. ส่งเสริม สนับสนุนมาตรการรักษาความปลอดภัยพื้นที่เศรษฐกิจชุมชนเมืองให้ปลอดภัยจากเหตุการณ์ระเบิดรุนแรงหรือกรณีระเบิดพร้อมกันหลายจุด 

5. ส่งเสริม สนับสนุนมาตรการรักษาความปลอดภัยในหมู่บ้าน/ชุมชน ศาสนสถาน ศาสนบุคคล บุคลากรทางการศึกษา โดยเฉพาะพื้นที่เสี่ยงเพื่อลดจำนวนการก่อเหตุลง 

6. ส่งเสริมสนับสนุนให้ภาคประชาสังคม สถาบันการศึกษาพูดคุยและรับฟังความคิดเห็นของผู้มีส่วนได้เสียในการศึกษารูปแบบการปกครองท้องถิ่นในรูปแบบพิเศษที่สอดคล้องกับอัตลักษณ์ของพื้นที่ภายใต้รัฐธรรมนูญ 

ประเด็นยุทธศาสตร์ที่ 3
การสร้างพื้นที่และสภาพแวดล้อมเพื่อแสวงหาทางออก
จากความขัดแย้งโดยสันติวิธี
เป้าหมาย
จังหวัดชายแดนภาคใต้มีพื้นที่สร้างสรรค์สันติภาพเพื่อเป็นเวทีเสรีสำหรับการแลกเปลี่ยนของผู้ที่มีความเห็นต่าง สร้างการมีส่วนร่วมในการลด แก้ไข ฟื้นฟู และป้องกันปัญหาหรือความขัดแย้ง รวมทั้งการฟื้นฟูให้ความเป็นธรรม เพื่อลดความโกรธแค้นชิงชัง นำสู่ความสันติ
วัตถุประสงค์
ตัดวงจรการใช้ความรุนแรงโดยเปิดพื้นที่สันติภาพให้กับผู้มีความเห็นต่างกับรัฐ มีส่วนร่วมในการแก้ไขปัญหาด้วยสันติวิธี
กลยุทธ์
1. เผยแพร่แนวคิด ทฤษฎีด้านสันติวิธีและองค์ความรู้ในการจัดการความขัดแย้งโดยสันติวิธีให้กับเจ้าหน้าที่ภาครัฐและองค์กรภาคประชาชนให้เป็นกระแสหลักในการสร้างสังคมสันติวิธี 

2. รณรงค์ปรับทัศนคติและความคิด ความเชื่อของผู้ที่มีความเห็นต่างและเปิดโอกาสให้มีส่วนร่วมในกระบวนการพูดคุยเพื่อสันติภาพโดยได้รับหลักประกันความปลอดภัยจากรัฐอย่างทั่วถึง 

3. สร้างพื้นที่ที่มีสภาวะแวดล้อมเหมาะสม และเอื้อต่อการพูดคุยของผู้เห็นต่างร่วมทั้งรับทราบปัญหาและความต้องการของผู้เสียหาย ผู้ได้รับผลกระทบ เพื่อเสริมสร้างความเข้าใจ และลดความหวาดระแวง และตระหนักถึงคุณค่าของการอยู่ร่วมกัน ภายใต้ความหลากหลายของวิถีชีวิต สังคม วัฒนธรรม 

4. ส่งเสริมและคุ้มครองสิทธิ เสรีภาพ ต่อผู้มีความเห็นต่างกับรัฐ ที่ประสงค์ร่วมกันแก้ไขปัญหาจังหวัดชายแดนภาคใต้ รวมทั้งการช่วยเหลือทางกฎหมาย อำนวยความเป็นธรรม เยียวยา ฟื้นฟูด้านจิตใจ แก่ผู้ได้รับผลกระทบจากการดำเนินการตามกระบวนการยุติธรรม และอื่นๆ 

5. สร้างความรู้ ความเข้าใจ ให้กับเจ้าหน้าที่รัฐ ประชาชนและผู้ประกอบการภาคเอกชน ได้ตระหนักและเคารพคุณค่าของลักษณะเฉพาะ ทางศาสนา วัฒนธรรม และวิถีชีวิตของประชาชนในพื้นที่ เพื่อขจัดและป้องกันเงื่อนไขที่จะนำไปสู่ความรุนแรงได้ 

6. จัดตั้งและสนับสนุนองค์กรเครือข่ายภาครัฐ ประชาชนเพื่อเป็นแกนกลาง ในการขับเคลื่อนกิจกรรม แลกเปลี่ยนวัฒนธรรม เปิดพื้นที่สร้างการมีส่วนร่วมในการแก้ไขปัญหาความขัดแย้งโดยสันติวิธีอย่างต่อเนื่องทั้งในและต่างประเทศ 

ประเด็นยุทธศาสตร์ที่ 4
การส่งเสริมการศึกษา ศาสนา ภาษา ศิลปะ พหุวัฒนธรรม
และประวัติศาสตร์ท้องถิ่น
เป้าหมาย
ประชาชนได้รับการศึกษาที่มีคุณภาพอย่างทั่วถึง เป็นคนดี มีคุณธรรม ด้วยการปฏิบัติตามหลักศาสนา มีศักยภาพด้านภาษาอย่างหลากหลาย มีความภาคภูมิใจในอัตลักษณ์ วัฒนธรรม และประวัติศาสตร์ท้องถิ่น
วัตถุประสงค์
1. เพื่อเสริมสร้างคุณภาพประชาชนด้วยการศึกษา ศาสนา และศิลปวัฒนธรรมที่สอดคล้องกับวิถีชีวิต 

2. เพื่อพัฒนาศักยภาพประชาชนอย่างหลากหลาย ทั้งภาษาไทย ภาษาอาหรับ ภาษามลายู และภาษาต่างประเทศที่สำคัญ 

3. เพื่อให้ประชาชนในพื้นที่มีส่วนร่วมในการฟื้นฟู อนุรักษ์ศิลปะ วัฒนธรรม ประวัติศาสตร์ท้องถิ่นให้ครอบคลุมทุกพื้นที่ และอยู่ร่วมกันในสังคมพหุวัฒนธรรมอย่างมีความสุข 

กลยุทธ์
1. พัฒนาหลักสูตรการศึกษา รวมถึงพัฒนาบุคลากร พัฒนาสื่อและเทคโนโลยี พัฒนาอุทยานการเรียนรู้และแหล่งเรียนรู้ในท้องถิ่นที่ส่งผลต่อการยกระดับคุณภาพการศึกษาอย่างทั่วถึง 

2. ส่งเสริมการเรียนรู้ และกิจกรรมทางศาสนาพระพุทธศาสนา ศาสนาอิสลาม และศาสนาอื่นๆ เพื่อนำไปปฏิบัติในชีวิตประจำวัน ส่งเสริมการเรียนรู้สันติศึกษา ตลอดจนส่งเสริมบทบาทขององค์กรทางศาสนามีส่วนร่วมในการสร้างความภาคภูมิใจในความเป็นไทย อัตลักษณ์วัฒนธรรมไทยและวัฒนธรรมท้องถิ่น และสร้างสันติสุขในพื้นที่ 

3. ฟื้นฟู อนุรักษ์ รักษาและเผยแพร่อัตลักษณ์ทางภาษา ศิลปะ วัฒนธรรมไทยและวัฒนธรรมท้องถิ่นด้วยกระบวนการมีส่วนร่วมของประชาชน ส่งเสริมกิจกรรมเยาวชนให้เป็นพลังสร้างสรรค์พหุวัฒนธรรม 

4. พัฒนาศักยภาพการใช้ภาษาไทย ภาษาอังกฤษ ภาษามลายู ภาษาอาหรับ และภาษาต่างประเทศที่สำคัญ 

5. พัฒนาการบริหารจัดการพื้นที่ โดยการจัดตั้งวิทยาลัยอิหม่าม มหาวิทยาลัยอิสลามของรัฐ การจัดตั้งสำนักงานวัฒนธรรมอำเภอ การศึกษาตามอัธยาศัยสำหรับคนไทยในประเทศมุสลิม รวมถึงการพัฒนาระบบบริหารกิจการฮัจญ์และกระบวนการมีส่วนร่วมให้เกิดประโยชน์สูงสุดต่อพื้นที่ 

6. สนับสนุนให้องค์กรปกครองส่วนท้องถิ่น มีส่วนร่วมและบูรณาการทุกภาคส่วนในการพัฒนาด้านการศึกษา ศาสนา และวัฒนธรรม ที่สอดคล้องกับวิถีชีวิต เชื่อมโยงกับประชาคมอาเซียนและประชาคมโลก 

ประเด็นยุทธศาสตร์ที่ 5
การเพิ่มประสิทธิภาพการคุ้มครองสิทธิเสรีภาพ การคุ้มครองและส่งเสริม
สิทธิมนุษยชน การอำนวยความเป็นธรรม การบังคับใช้กฎหมาย
การส่งเสริมนำหลักศาสนาหรือยุติธรรมชุมชนในการแก้ไขปัญหาความขัดแย้ง
การเยียวยาและฟื้นฟูผู้ได้รับผลกระทบจากเหตุการณ์รุนแรง
เป้าหมาย
ประชาชนมีส่วนร่วมในการแก้ปัญหาความเป็นธรรมอย่างเสมอภาค ทั่วถึง เสริมสร้างศักยภาพการคุ้มครองและส่งเสริมสิทธิเสรีภาพ สิทธิมนุษยชน และการเยียวยาฟื้นฟูผู้เสียหายผู้ได้รับผลกระทบจากเหตุการณ์รุนแรง
วัตถุประสงค์
1. เพื่อพัฒนากระบวนการยุติธรรมกระแสหลักและยุติธรรมทางเลือกให้มีประสิทธิภาพในการคุ้มครองสิทธิเสรีภาพและสอดคล้องกับความเป็นจริงในพื้นที่ 

2. ประชาชนมีส่วนร่วมในกระบวนการยุติธรรมทุกขั้นตอน และส่งเสริมให้มีกฎหมาย และกระบวนการยุติธรรมเฉพาะตามหลักศาสนา (จัดตั้งแผนกคดีครอบครัวและมรดกอิสลามขึ้นในศาลยุติธรรม) 

3. ช่วยเหลือเยียวยา ฟื้นฟูผู้เสียหาย และผู้ได้รับผลกระทบจากเหตุการณ์ความไม่สงบให้มีคุณภาพชีวิตที่ดีขึ้นและมีความยั่งยืน 

กลยุทธ์
1. ปรับปรุงและพัฒนากระบวนการยุติธรรมกระแสหลักให้สอดคล้องกับสภาพปัญหาความเป็นจริงในพื้นที่ ตลอดจนส่งเสริมการนำเทคโนโลยี วิทยาศาสตร์แขนงต่างๆ มาสนับสนุนในการทำงานให้เกิดประสิทธิภาพสูงสุด 

2. พัฒนาและเพิ่มประสิทธิภาพของกลไกในการคุ้มครองสิทธิเสรีภาพของประชาชนให้เข้มแข็ง รวมทั้งการให้ประชาชนเข้าถึงความเป็นธรรมได้ง่าย รวดเร็ว และเป็นธรรมทุกเรื่อง 

3. ปฏิรูป และเร่งปรับปรุงกฎหมาย กฎระเบียบ ข้อบังคับ และคำสั่งให้สอดคล้องกับสภาพปัญหา และวิถีชีวิตของประชาชนในพื้นที่ 

4. พัฒนากระบวนการยุติธรรมชุมชน หรือยุติธรรมทางเลือกให้เข้มแข็งโดยส่งเสริมให้ประชาชนเข้ามามีส่วนร่วมในการแก้ไขในพื้นที่โดยเฉพาะมิติด้านศาสนา 

5. พัฒนาระบบ และแนวทางปฏิบัติต่อผู้กระทำผิดให้สอดคล้องกับสภาพปัญหาวิถีชีวิตของประชาชน และเอื้อต่อการแก้ไขปัญหาในพื้นที่ 

6. พัฒนาระบบการช่วยเหลือเยียวยาแก่บุคคลทุกกลุ่ม ทุกฝ่าย อย่างทั่วถึง รวดเร็ว เป็นธรรม มีประสิทธิภาพ และตรวจสอบได้ 

ประเด็นยุทธศาสตร์ที่ 6
การเสริมสร้างความเชื่อมั่นและเพิ่มประสิทธิภาพในการพัฒนาเศรษฐกิจ
ให้สอดคล้องกับศักยภาพของพื้นที่ วิถีชีวิตและความต้องการของประชาชน
เป้าหมาย
นำเทคโนโลยีช่วยสร้างมูลค่าเพิ่มของผลผลิตทางการเกษตรให้มีรายได้เพิ่มขึ้น สร้างงาน สร้างอาชีพ พัฒนาศักยภาพของพื้นที่ในฐานะประตูสู่อาเซียนโดยส่งเสริมภาคประชาชนเป็นผู้ค้าและลงทุน
วัตถุประสงค์
พัฒนาเศรษฐกิจให้สอดคล้องกับศักยภาพของพื้นที่ วิถีชีวิต และความต้องการของประชาชน และลดอัตราการว่างงานลงอย่างต่อเนื่อง
กลยุทธ์
1. ส่งเสริมและพัฒนาเศรษฐกิจชุมชนฐานราก โดยเฉพาะพืชประจำถิ่น (ยางพารา ปาล์มน้ำมัน และไม้ผล) และการส่งเสริมการประมงซึ่งเป็นอัตลักษณ์ประจำถิ่น โดยน้อมนำปรัชญาของเศรษฐกิจพอเพียง และเกษตรทฤษฎีใหม่มาปรับใช้ให้เหมาะสมกับวิถีชีวิตของคนในพื้นที่ 

2. ส่งเสริมและพัฒนาด้านการเกษตร ปศุสัตว์ อุตสาหกรรม การค้า การลงทุน การบริการและระบบโครงสร้างพื้นฐาน (Logistic) สู่การเป็นประชาคมอาเซียน 

3. เพิ่มประสิทธิภาพการผลิตการเกษตร อุตสาหกรรม การพาณิชย์ และการบริการให้คุ้มค่ากับการพัฒนาที่ยั่งยืนในจังหวัดชายแดนภาคใต้ 

4. สร้างมูลค่าเพิ่ม (Value added) ในสินค้าและบริการให้เป็นเอกลักษณ์ประจำถิ่นของจังหวัดชายแดนภาคใต้ 

5. กำหนดมาตรการพิเศษที่เหมาะสม เพื่อใช้เป็นเครื่องมือในการขับเคลื่อนเศรษฐกิจจังหวัดชายแดนภาคใต้ 

ประเด็นยุทธศาสตร์ที่ 7
การพัฒนาสังคม คุณภาพชีวิต การท่องเที่ยว กีฬาและผู้ด้อยโอกาส
เป้าหมาย
พัฒนาคุณภาพชีวิตโดยเฉพาะผู้ด้อยโอกาสจากเหตุการณ์ความไม่สงบ ส่งเสริมการท่องเที่ยวและศักยภาพด้านการกีฬา
วัตถุประสงค์
ทรัพยากรบุคคลมีความสำคัญต่ออนาคตของพื้นที่จึงต้องพัฒนาให้มีสุขภาวะที่ดี รวมทั้งได้รับการพัฒนาความสามารถด้านการกีฬา และส่งเสริมการท่องเที่ยวตามศักยภาพของพื้นที่
กลยุทธ์
1. ส่งเสริม ป้องกัน แก้ไขปัญหา และสร้างเครือข่ายผู้ด้อยโอกาส ผู้ได้รับผลกระทบ รวมทั้งแสวงหาความร่วมมือจากทุกภาคส่วน โดยใช้หลักการมีส่วนร่วม 

2. ป้องกันและแก้ไขปัญหายาเสพติดแบบยั่งยืน โดยใช้ศาสนา กีฬา แพทย์ สาธารณสุข และครอบครัวเข้มแข็ง 

3. จัดตั้งสถาบันหรือโรงเรียน หรือสถานพยาบาลเฉพาะสำหรับเยียวยาหรือฟื้นฟูผู้ด้อยโอกาส และผู้ได้รับผลกระทบจากเหตุการณ์ความไม่สงบ 

4. สนับสนุนให้ผู้ด้อยโอกาสได้รับบริการสวัสดิการสังคมอย่างทั่วถึงและเท่าเทียม 

5. สนับสนุนและส่งเสริมกีฬาด้านการจัดกิจกรรมการแข่งขัน อุปกรณ์กีฬา และสนามกีฬา      ทั้งกีฬาสากลและกีฬาพื้นบ้านให้สอดคล้องกับความต้องการของพื้นที่อย่างครบวงจร 

6. ส่งเสริมและสนับสนุนการท่องเที่ยวเชิงนิเวศน์และทางวัฒนธรรมของพื้นที่ ทั้งด้านการพัฒนาบุคลากร แหล่งท่องเที่ยว ข้อมูลและสร้างภาพลักษณ์ 

ประเด็นยุทธศาสตร์ที่ 8
การสื่อสารสร้างความเข้าใจที่ดีต่อกัน
เป้าหมาย
ประชาชนมีการรับรู้ที่ถูกต้องและมีความเข้าใจที่ดีต่อกันเพื่อคืนสันติสุขสู่จังหวัดชายแดนภาคใต้
วัตถุประสงค์
เพื่อส่งเสริมการสื่อสาร สร้างความเข้าใจที่ดีและรับผิดชอบร่วมกัน ในการแก้ไขปัญหาและการพัฒนาจังหวัดชายแดนภาคใต้
กลยุทธ์
1. เปิดเวทีแสวงหาความจริงร่วมกันกับประชาชนในพื้นที่ โดยให้หน่วยงานด้านสื่อสารมวลชนทั้งภาครัฐและเอกชน รับฟังข้อมูล ข้อเท็จจริงจากชุมชน เพื่อนำเสนอต่อสาธารณะ 

2. เปิดช่องทางการสื่อสารทุกรูปแบบจากรัฐสู่สาธารณชน และการเชื่อมโยงเครือข่ายการสื่อสารสองทางร่วมกันกับทุกภาคส่วนให้สอดคล้องกับสภาพพื้นที่ วิถีชีวิต เพื่อเตรียมความพร้อมเข้าสู่ประชาคมอาเซียน ทั้งด้านภาษาไทย มลายู อังกฤษ และภาษาอาหรับ รวมทั้งการสื่อสารสังคมออนไลน์อย่างมีจริยธรรม และมีจรรยาบรรณ 

3. ส่งเสริมบทบาทและศักยภาพของสื่อบุคคลที่ได้รับการยอมรับ และมีศักยภาพในการเข้าถึงประชาชนในพื้นที่ ผู้บริหารระดับประเทศ องค์กรระหว่างประเทศ อันจะนำไปสู่การแก้ไขปัญหาจังหวัดชายแดนภาคใต้ 

4. ให้ประชาชนมีโอกาสใช้ช่องทางการสื่อสารทุกรูปแบบ เพื่อการเสนอข้อมูลข่าวสารสถานการณ์ความเป็นจริงที่เกิดขึ้นด้วยความรับผิดชอบร่วมกัน และส่งเสริมการพูดคุยเพิ่มขึ้นอย่างต่อเนื่อง รวมทั้งการสร้างสื่อเชิงบวก และเปิดพื้นที่ในการเสนอสื่อให้แก่เยาวชนมากขึ้น 

5. รับรู้ รับฟังความคิดเห็นจากทุกกลุ่ม และติดตามการแก้ไขปัญหาของประชาชนอย่างกว้างขวางขึ้น 

ประเด็นยุทธศาสตร์ที่ 9
การเสริมสร้างความร่วมมือกับต่างประเทศ
และการเตรียมความพร้อมเข้าสู่ประชาคมอาเซียน
เป้าหมาย
ใช้พลังกลุ่มประเทศโลกมุสลิมในการส่งเสริมการศึกษา ศาสนา วัฒนธรรม กีฬา และการพัฒนาเศรษฐกิจของพื้นที่ ใช้ศักยภาพของการเป็นผู้รู้ภาษามลายู นำสังคมไทยสู่กลุ่มประเทศมุสลิมในอาเซียนเพื่อการค้า การลงทุน
วัตถุประสงค์
เพื่อใช้ศักยภาพของประชาชนที่นับถือศาสนาอิสลามและใช้ภาษามลายูเชื่อมโยงกับโลกมุสลิม ให้ร่วมมือกันแก้ไขปัญหาและพัฒนาการศึกษา ศาสนา และเศรษฐกิจของพื้นที่
กลยุทธ์
1. เผยแพร่ข้อเท็จจริงที่ถูกต้องให้กับประเทศในโลกมุสลิมและต่างประเทศ มีความเข้าใจและสนับสนุนการพัฒนา รวมทั้งการแก้ไขปัญหาในพื้นที่ในแนวสันติวิธี เพื่อไม่ให้มีการยกปัญหาจังหวัดชายแดนภาคใต้เป็นประเด็นสากลในเวทีระหว่างประเทศ อาทิ องค์การความร่วมมืออิสลาม (OIC) สหประชาชาติ เป็นต้น รวมทั้งอาศัยความร่วมมือของประเทศประชาคมอาเซียน ซึ่งมีบทบาทสำคัญใน OIC อาทิ อินโดนีเซีย มาเลเซีย เป็นต้น 

2. พัฒนาคุณภาพการศึกษาและแลกเปลี่ยนนักเรียนทุนจากจังหวัดชายแดนภาคใต้กับประเทศในโลกมุสลิม เพื่อจะเป็นกำลังสำคัญในการในการพัฒนาสังคม การศึกษา ศาสนา และเศรษฐกิจ    ของ จชต. 

3. ในมิติทางศาสนา สนับสนุนผู้นำศาสนาในโลกมุสลิมซึ่งเป็นที่ยอมรับในจังหวัดชายแดนภาคใต้ มาให้ความรู้หลักการศาสนาอิสลามเพื่อการแก้ไขปัญหาของพื้นที่ ซึ่งปฏิเสธการใช้ความรุนแรงทุกรูปแบบ 

4. ใช้ศักยภาพของคนในจังหวัดชายแดนภาคใต้ที่ประสบความสำเร็จซึ่งพำนักอยู่ในต่างประเทศ และสนับสนุนคนไทยที่พำนักอยู่ในประเทศมุสลิมเป็นเครือข่ายหรือเป็นทูตวัฒนธรรม ซึ่งจะมีส่วนในการพัฒนาสังคม การศึกษา ศาสนา และเศรษฐกิจของจังหวัดชายแดนภาคใต้ อาทิ การอบรมให้ความรู้ด้านมัคคุเทศก์แก่ผู้ที่พูดภาษาอาหรับและภาษามลายูได้ เพื่อส่งเสริมการท่องเที่ยวจากประเทศโลกมุสลิม โดยเฉพาะตลาดสุขภาพ ซึ่งกลุ่มลูกค้าจากประเทศตะวันออกกลางนิยมเดินทางมารักษาทางการแพทย์และพักฟื้นเป็นจำนวนมากในแต่ละปี 

5. ส่งเสริมและสนับสนุนกิจกรรมสร้างความสัมพันธ์กับกลุ่มประเทศอาเซียน ภายใต้หลักการ “หนึ่งฐานการผลิต หนึ่งตลาด” ผ่านกรอบความร่วมมือทวิภาคีได้แก่ กรอบยุทธศาสตร์การพัฒนาร่วมสำหรับพื้นที่ชายแดนไทย- มาเลเซีย (JDS) กรอบความร่วมมืออนุภูมิภาคต่าง ๆ อาทิ กรอบความร่วมมือสามเหลี่ยมเศรษฐกิจ ไทย-มาเลเซีย-อินโดนีเซีย (IMT-GT) เป็นต้น 

ยุทธศาสตร์การพัฒนาจังหวัดยะลา พ.ศ.2557-2560
1. วิสัยทัศน์ “  ยะลาเมืองน่าอยู่  คู่สันติสุข”
คำอธิบายวิสัยทัศน์

จังหวัดยะลา มีภาพลักษณ์ในการเป็นเมืองที่มีผังเมืองที่มีความสวยงาม และเป็นระเบียบมีความสะอาดที่สุดเมืองหนึ่งของประเทศไทย ตลอดจนเป็นจังหวัดที่มีต้นทุนด้านการจัดการระบบสุขภาพที่ดีจนได้รับการคัดเลือกจากองค์การอนามัยโลก (WHO) ในปี 2540 ให้เป็น 1 ใน 5 ของจังหวัดที่เป็นเมืองน่าอยู่ (Healty cities) อีกทั้งในอดีตประชาชนในพื้นที่อยู่ร่วมกันอย่างสันติแม้มีความแตกต่างกันในการนับถือศาสนา ซึ่งเป็นเอกลักษณ์สำคัญที่โดดเด่นอีกประการหนึ่งแต่จากสถานการณ์ความไม่สงบที่เกิดขึ้น ตั้งแต่ปี 2547 ที่ผ่านมาส่งผลกระทบต่อการพัฒนาคุณภาพชีวิตของประชาชนและภาพลักษณ์ของจังหวัด ซึ่งถือเป็นจุดอ่อน และอุปสรรคสำคัญในการพัฒนาจังหวัด

ดังนั้น จังหวัดยะลา จึงได้กำหนดวิสัยทัศน์จังหวัดยะลา คือ “ยะลาเมืองน่าอยู่ คู่สันติสุข” หมายถึง การนำยะลามุ่งไปสู่เมืองที่น่าอยู่ ประชาชนมีความสุข มีอาชีพ มีรายได้ที่มั่นคง มีคุณภาพชีวิตที่ดีและอยู่ในสิ่งแวดล้อมที่ดี มุ่งเน้นพัฒนาให้เป็นเมืองเกษตรกรรม รวมทั้งนำไปสู่เมืองแห่งความสันติสุข โดยให้ประชาชนและชุมชนมีความเข้มแข็ง อยู่ร่วมกันด้วยความรัก ความสามัคคี ภายใต้ความหลากหลายของวัฒนธรรม และอัตลักษณ์ของพื้นที่ และประชาชนมีความเชื่อมั่นศรัทธาในภาครัฐ
2. พันธกิจ
(1) ส่งเสริมให้ประชาชนมีความมั่นคงปลอดภัยในชีวิตและทรัพย์สิน  ตลอดจนมีความเข้าใจที่ดีต่อภาครัฐ
(2)  เสริมสร้างการพัฒนาเศรษฐกิจฐานรากตามแนวทางปรัชญาเศรษฐกิจพอเพียง  เพื่อให้ประชาชนมีอาชีพและ รายได้ที่มั่นคง

(3)  เสริมสร้างการอำนวยความเป็นธรรมและส่งเสริมคุณธรรมของสังคม  ตลอดจนการพัฒนาคุณภาพชีวิตประชาชนด้านสุขภาพ  และสร้างภูมิคุ้มกันทางสังคม
(4)  ส่งเสริมและสนับสนุนการพัฒนาชุมชนและองค์กรปกครองส่วนท้องถิ่นให้มีความเข้มแข็ง
(5)  ประสาน  สนับสนุนและเสริมสร้างความร่วมมือในการบริหารจังหวัดการจัดจังหวัดแบบบูรณาการกับทุก ภาคส่วน
3. เป้าประสงค์รวม
เศรษฐกิจจังหวัดขยายตัวอย่างต่อเนื่อง ประชาชนมีความปลอดภัยในชีวิตและทรัพย์สิน คุณภาพการศึกษาที่ได้มาตรฐาน คุณภาพชีวิตที่ดี และมีความพร้อมในการเข้าสู่ประชาคมอาเซียน 
4. ประเด็นยุทธศาสตร์การพัฒนาจังหวัดยะลา จำนวน 3 ประเด็นยุทธศาสตร์ คือ
 
(1) เสริมสร้างความยั่งยืนทางด้านเศรษฐกิจ 
(2) เสริมสร้างยะลาสันติสุข
(3) พัฒนาคุณภาพชีวิตของประชาชน
ประเด็นยุทธศาสตร์ที่ 1 เสริมสร้างความยั่งยืนทางด้านเศรษฐกิจ


1. เป้าประสงค์


เศรษฐกิจจังหวัดขยายตัวอย่างต่อเนื่อง ประชาชนมีอาชีพ และรายได้ที่มั่นคง พร้อมเข้าสู่ประชาคมอาเซียน


2. ตัวชี้วัด/ ค่าเป้าหมาย ปี 2557-2560
	ตัวชี้วัด
	ค่าเป้าหมาย

	
	2557
	2558
	2559
	2560
	รวม
ปี 2557-2560

	อัตราการขยายตัวของผลิตภัณฑ์มวลรวมจังหวัด (GPP) เพิ่มขึ้น
	3
	3.5
	4
	4.5
	3.75




3. กลยุทธ์


จากการวิเคราะห์ปัญหาด้านเศรษฐกิจ ได้จัดลำดับความสำคัญของกลยุทธ์ ดังนี้


(1) การพัฒนาศักยภาพเกษตรกร ระบบการผลิต และการบริหารจัดการ ผลผลิต ผักปลอดสารพิษ และไม้ผลเศรษฐกิจ เพื่อเพิ่มขีดความสามารถในการแข่งขัน


(2) ส่งเสริม พัฒนาสินค้า และบริการ ฮาลาล ผลิตภัณฑ์ชุมชนและท้องถิ่น (OTOP) ที่มีศักยภาพของจังหวัด เพื่อการส่งออกในตลาดอาเซียน


(3) ส่งเสริม สนับสนุนการรวมกลุ่มผู้ผลิต และผู้แปรรูปยางพาราให้มีประสิทธิภาพ  โดยการนำองค์ความรู้ และเทคโนโลยีมาใช้เพื่อการเพิ่มผลผลิตและเป็นมิตรกับสิ่งแวดล้อม


(4) ส่งเสริม และพัฒนาการท่องเที่ยวให้มีศักยภาพ เพื่อรองรับการเข้าสู่ประชาคมอาเซียน


(5) ส่งเสริม สนับสนุนการลงทุน โดยการสร้างความเชื่อมั่น กระตุ้นเศรษฐกิจในพื้นที่ การพัฒนาด้านการตลาด การค้าชายแดน แก่ผู้ผลิตและผู้ประกอบการ และพัฒนาเศรษฐกิจเชิงสร้างสรรค์


(6) ส่งเสริม สนับสนุน ให้มีแรงงานอย่างพอเพียงในภาคการผลิตและบริการ พร้อมทั้งพัฒนาทักษะและยกระดับฝีมือแรงงานรองรับประชาคมอาเซียน


(7) ส่งเสริมพลังงานทดแทน และการอนุรักษ์พลังงาน


(8) พัฒนาระบบโครงข่ายคมนาคมขนส่งสินค้าและการบริหารจัดการโลจิสติกส์   เพื่อรองรับการเปิดประชาคมอาเซียน


ประเด็นยุทธศาสตร์ที่ 2 เสริมสร้างยะลาสันติสุข


1. เป้าประสงค์



สังคมมีความปรองดองสมานฉันท์ ประชาชนมีความปลอดภัยในชีวิตและทรัพย์สิน เชื่อมั่นศรัทธาภาครัฐ และร่วมธำรงไว้ซึ่งสถาบันหลักของชาติ


2. ตัวชี้วัด/ ค่าเป้าหมาย ปี 2557-2560
	ตัวชี้วัด
	ค่าเป้าหมาย

	
	2557
	2558
	2559
	2560
	รวม
ปี 2557-2560

	1. ร้อยละของสถิติการก่อเหตุร้ายด้านความมั่นคงลดลงในรอบปีที่ผ่านมา
	10
	11
	12
	13
	11.50

	2. ร้อยละของหมู่บ้าน/ชุมชนเข้มแข็งที่มีระบบการรักษาความปลอดภัย
	70
	75
	80
	85
	77.50

	3. ประชาชนมีความพึงพอใจต่อการปฏิบัติงานภาครัฐ ในการเสริมสร้างสันติสุข
	80
	82
	84
	86
	83




3. กลยุทธ์


จากการวิเคราะห์ปัญหาด้านความมั่นคง ได้จัดลำดับความสำคัญของกลยุทธ์ ดังนี้


(1) สร้างความเข้าใจ และอำนวยความเป็นธรรม


(2) ปฏิบัติการจิตวิทยาเชิงรุก


(3) ส่งเสริมการมีส่วนร่วมของประชาชน


(4) เพิ่มประสิทธิภาพการป้องกันและปราบปราม


(5) เพิ่มประสิทธิภาพการบริหารจัดการภาครัฐ
ประเด็นยุทธศาสตร์ที่ 3 พัฒนาคุณภาพชีวิตของประชาชน
1. เป้าประสงค์
ประชาชนได้รับการศึกษาที่มีคุณภาพ มีสุขภาพดี อยู่ในสิ่งแวดล้อมที่ดี พร้อมเข้าสู่ประชาคมอาเซียนกลุ่มผู้ได้รับผลกระทบจากสถานการณ์ความไม่สงบ ผู้ด้อยโอกาสและผู้พิการ มีศักยภาพสามารถพึ่งพาตนเองได้

2. ตัวชี้วัด/ ค่าเป้าหมาย ปี 2557-2560
	ตัวชี้วัด
	ค่าเป้าหมาย

	
	2557
	2558
	2559
	2560
	รวม
ปี 2557-2560

	1. ร้อยละของสถานศึกษาขั้นพื้นฐานที่ได้รับการรับรองการประกันคุณภาพการศึกษาเพิ่มขึ้น
	90
	95
	100
	100
	96.25

	2. อัตราหญิงตั้งครรภ์ที่มีภาวะซีดขณะใกล้คลอดไม่เกินร้อยละ
	13
	12
	11
	10
	11.50

	3. ร้อยละของเด็กอายุ 0-5 ปี มีการพัฒนาสติปัญญาสมวัย
	95
	95
	95
	95
	95

	4. ประชาชนกลุ่มเสี่ยงต่อโรคความดันโลหิตสูงและเบาหวานในปีที่ผ่านมาป่วยเป็นโรคความดันโลหิตสูง/เบาหวาน รายใหม่
- ไม่เกินร้อยละ 10 ในโรคความดันโลหิตสูง
- ไม่เกินร้อยละ 5 ในโรคเบาหวาน
	10
5
	10
5
	10
5
	10
5
	10
5

	5. อัตราป่วยด้วยโรคไข้เลือดออก/มาเลเรียลดลง เมื่อเทียบกับค่ามัธยฐานย้อนหลัง 5 ปี
	ต่ำกว่าค่ามัธยฐานร้อยละ 20
	ต่ำกว่าค่ามัธยฐานร้อยละ 20
	ต่ำกว่าค่ามัธยฐานร้อยละ 20
	ต่ำกว่าค่ามัธยฐานร้อยละ 20
	ต่ำกว่าค่ามัธยฐานร้อยละ 20

	6. ร้อยละของผู้ได้รับผลกระทบจากสถานการณ์ความไม่สงบและผู้ด้อยโอกาส ได้รับการส่งเสริมศักยภาพสามารถพึ่งพาตนเองได้
	80
	85
	90
	95
	87.50


	ตัวชี้วัด
	ค่าเป้าหมาย

	
	2557
	2558
	2559
	2560
	รวม
ปี 2557-2560

	7. ร้อยละของพื้นที่ป่าที่ถูกบุกรุกทำลายลดลงจากปีที่ผ่านมา
	5
	10
	15
	20
	12.50

	8. ร้อยละของคุณภาพน้ำในแม่น้ำสายหลักอยู่ในเกณฑ์ระดับพอใช้ขึ้นไป
	50
	75
	100
	100
	84.25




3. กลยุทธ์



จากการวิเคราะห์ปัญหาด้านการพัฒนาคุณภาพชีวิตของประชาชน ได้จัดลำดับความสำคัญของกลยุทธ์ ดังนี้


(1) พัฒนาคุณภาพการศึกษาและกีฬา


(2) ส่งเสริม สนับสนุนการปฏิบัติงานเชิงรุกของเจ้าหน้าที่ ร่วมกับภาคีเครือข่ายในการแก้ไขปัญหา สาธารณสุขในทุกกลุ่มวัย


(3) ส่งเสริมความรู้/ทักษะ พัฒนาศักยภาพและเยียวยาผู้ได้รับผลกระทบจากเหตุการณ์ความไม่สงบและผู้ด้อยโอกาสให้สามารถพึ่งพาตนเองได้


(4) เสริมสร้างความเข้มแข็ง และการมีส่วนร่วมของชุมชนองค์กรปกครองส่วนท้องถิ่นและเครือข่ายในการจัดการทรัพยากรธรรมชาติและสิ่งแวดล้อม
วิสัยทัศน์การพัฒนาอำเภอ

“ร่วมสร้างสันติสุข  อยู่ดีมีสุขทุกครัวเรือน ลือเลื่องคุณธรรม”
คำขวัญประจำอำเภอกรงปินัง  “ตำนานเมืองหมาก  มากมีผลไม้  ธรรมชาติสดใส  ใจคนงดงาม”
ยุทธศาสตร์การพัฒนาอำเภอ มี 6 ยุทธศาสตร์ ได้แก่

1.  เสริมสร้างสันติสุข  ประกอบด้วย  3  กลยุทธ์



1.1  การป้องกัน


1.2  การพัฒนาเสริมความมั่นคง


1.3  การปราบปราม

2.  การศึกษา ศาสนา และวัฒนธรรม  ประกอบด้วย  3  กลยุทธ์


2.1  พัฒนาการศึกษาขั้นพื้นฐานสู่มาตรฐานการศึกษา


2.2  พัฒนาทักษะขั้นพื้นฐานและทักษะอาชีพของเด็กและเยาวชน


2.3  พัฒนาการศาสนาศิลปะและวัฒนธรรม

3.  พัฒนาด้านการเกษตรและอุตสาหกรรมการเกษตร  ประกอบด้วย 6 กลยุทธ์


3.1  เกษตรกรสามารถเข้าถึงแหล่งทุน


3.2  กระบวนการผลิตที่มีประสิทธิภาพ


3.3  การบริหารจัดการการตลาดที่มีประสิทธิภาพ (การซื้อ/ การขาย / การเก็บรักษา / การแปรรูป / การขนส่ง / การส่งออก)


3.4  การพัฒนาสถาบันเกษตรกรและองค์กรเกษตรกรให้เข้มแข็ง


3.5  การจัดแหล่งเรียนรู้ให้เกษตรกรมีทักษะความรู้


3.6  การเกษตรตามแนวเศรษฐกิจพอเพียง

4.  การแก้ไขปัญหาความยากจน  ประกอบด้วย  9 กลยุทธ์


4.1  กระบวนการเพิ่มรายได้


4.2  กระบวนการขยายโอกาส


4.3  กระบวนการลดรายจ่าย


4.4  เสริมสร้างความเข้มแข็งของชุมชน


4.5  ส่งเสริมการออมและการจัดทำบัญชีครัวเรือน


4.6  กระบวนการปรับโครงสร้างหนี้


4.7  การส่งเสริมการลงทุนขนาดใหญ่


4.8  การขยายงานภาครัฐ


4.9  การเข้าถึงแหล่งทุน

5.  การพัฒนาคุณภาพชีวิตและชุมชนน่าอยู่  ประกอบด้วย 3 กลยุทธ์


5.1  การพัฒนาคุณภาพชีวิต


5.2  การพัฒนาคุณภาพชีวิตด้านสวัสดิการสังคม


5.3  การพัฒนาสิ่งแวดล้อมตามธรรมชาติ

6.  ด้านการส่งเสริมธุรกิจการท่องเที่ยวเชิงนิเวศน์  ประกอบด้วย  3 กลยุทธ์


6.1  พัฒนาเครือข่ายคมนาคมระดับชุมชน/หมู่บ้านและแหล่งท่องเที่ยว


6.2  พัฒนาองค์ความรู้ให้กับชุมชน/ท้องถิ่นในการพัฒนาบุคลากรให้เป็นมัคคุเทศก์

      ท้องถิ่น


6.3  พัฒนาร้านอาหารให้มีคุณภาพได้มาตรฐานเพื่อรองรับนักท่องเที่ยว
4.6  การพัฒนาตามนโยบายริเริ่มของท้องถิ่น

องค์การบริหารส่วนตำบลกรงปินัง โดยคณะผู้บริหารได้กำหนดนโยบาย เพื่อการพัฒนาท้องถิ่น ดังนี้

1.   นโยบายด้านโครงสร้างพื้นฐาน

วัตถุประสงค์



- 
เพื่อแก้ไขปัญหาการสัญจรและขนส่งผลผลิตทางการเกษตรของราษฎร

-
เพื่อแก้ไขปัญหาราษฎรไม่มีไฟฟ้าใช้หรือใช้ไฟไม่ถูกต้องและปัญหาขาด
                       แสงสว่างบริเวณชุมชน

- 
เพื่อป้องกัน และแก้ไขปัญหาน้ำท่วม ตลอดจนการระบายน้ำในชุมชน

- 
เพื่อจัดระบบน้ำเพื่อการอุปโภคและบริโภค

- 
เพื่อการวางผังเมือง อบต.


มาตรการดำเนินการ

- 
ก่อสร้างถนน คสล. บริเวณพื้นที่ที่มีความเดือดร้อน

- 
ซ่อมแซมถนนที่มีสภาพเสื่อมโทรมตลอดจนถนนที่เสียหายจากน้ำท่วมทุกสาย 

ใน อบต.

- 
ก่อสร้างคูระบายน้ำ คสล. บริเวณชุมชน

- 
บุกเบิกถนน เพื่อการสัญจรและขนส่งผลิตผลให้เพียงพอ

- 
ขยายเขตจำหน่ายไฟฟ้า ให้กับกลุ่มบ้านที่การไฟฟ้าขยายไม่ทั่วถึง

- 
ติดตั้งชุดโคมไฟสาธารณะบริเวณชุมชน และจุดล่อแหลม

- 
ก่อสร้างระบบประปาหมู่บ้านให้เพียงพอ

- 
ซ่อมแซมระบบประปาที่เสื่อมโทรม ไม่ต่ำกว่า 2 จุด

- 
วางผังเมือง อบต.ให้แล้วเสร็จ

- 
ขุดบ่อน้ำตื้น

2.  นโยบายด้านการศึกษา

     วัตถุประสงค์
- เพื่อดำเนินการด้านการศึกษาที่ได้รับการถ่ายโอนจากรัฐบาล โดยเฉพาะอย่างยิ่งศูนย์พัฒนาเด็กเล็กให้เพียงพอ และได้มาตรฐานไม่น้อยกว่าขั้นต่ำ


-  เพื่อสนับสนุนด้านการศึกษา ให้แก่หน่วยงานที่จัดการศึกษาในท้องถิ่น


-  เพื่อสนันสนุนวัสดุอุปกรณ์และอุดหนุนงบประมาณสถานศึกษาในพื้นที่ตาม
ความจำเป็น


- เพื่ออุดหนุนงบประมาณอาหารกลางวันและอาหารเสริมนมโรงเรียนและศูนย์
พัฒนาเด็กเล็กอย่างเพียงพอ

   มาตรการดำเนินการ


-  สนับสนุนวัสดุอุปกรณ์ด้านการศึกษาในท้องถิ่นให้เพียงพอ


-  อุดหนุนงบประมาณอาหารกลางวันและอาหารเสริมนมโรงเรียนและศูนย์พัฒนา
เด็กเล็กอย่างเพียงพอ


- สนับสนุนการจัดกิจกรรมกีฬาภายในสถานศึกษา ในพื้นที่


3.  นโยบายด้านวัฒนธรรม ศาสนา

     วัตถุประสงค์


-  เพื่อส่งเสริมและสนับสนุนกิจกรรมวันสำคัญของทางวัฒนธรรม ศาสนาในท้องถิ่น


-  เพื่อแก้ไขปัญหาสถานการณ์ความไม่สงบในพื้นที่


-  เพื่อรักษาไว้ซึ่งเอกลักษณ์ทางวัฒนธรรมของท้องถิ่น


-  เพื่อสนับสนุนองค์กรทางศาสนาในพื้นที่ ตามความจำเป็นเร่งด่วน



-  เพื่อสนับสนุนวัสดุอุปกรณ์และอุดหนุนงบประมาณในการปรับปรุงสถานที่
ปฏิบัติกิจกรรมทางศาสนา

       มาตรการดำเนินการ


-  ส่งเสริมและสนับสนุนกิจกรรมวันสำคัญของทางวัฒนธรรม ศาสนา ในท้องถิ่น


-  สนับสนุนองค์กรทางศาสนาในพื้นที่ ตามความจำเป็นเร่งด่วน


-  สนับสนุนวัสดุอุปกรณ์และอุดหนุนงบประมาณในการปรับปรุงสถานที่ปฏิบัติ
กิจกรรมทางศาสนา

4.   นโยบายด้านการพัฒนาอาชีพ

วัตถุประสงค์

- 
เพื่อยกรายได้ให้แก่ประชาชน

- 
เพื่อลดปัญหาการว่างงาน      




- 
เพื่อให้ราษฎรมีรายได้เสริม

มาตรการดำเนินการ

- 
สนับสนุนปัจจัยการผลิต เช่น เมล็ดพันธ์ ปุ๋ย ยาปราบศัตรูพืช พันธุ์สัตว์ ฯลฯ ให้
   กลุ่มเกษตรกรทั่วไป

- 
สนับสนุนเงินทุนการประกอบอาชีพ โดยดำเนินการตามแนวทางโครงการ เป็น

ทุนหมุนเวียนเศรษฐกิจชุมชนแก่กลุ่มอาชีพต่างๆที่มีความเข้มแข็งแต่ขาดเงินทุน

- 
อุดหนุนงบประมาณให้กลุ่มอาชีพที่เสนอโครงการ โดยจะต้องเป็นโครงการที่มี
                          ความเป็นไปได้สูง และสามารถเป็นต้นแบบของการจัดตั้งกลุ่มของหมู่บ้านหรือ 
                          ตำบล

- 
อุดหนุนงบประมาณ ให้ส่วนราชการที่มีภารกิจ ด้านการพัฒนาอาชีพ เพื่อการ
                       พัฒนาวิชาการ และยกระดับฝีมือแรงงานให้ดีขึ้น

- 
จัดซื้อครุภัณฑ์การประกอบอาชีพต่างๆ เพื่อสนับสนุนให้ราษฎร

5.  นโยบายด้านสาธารณสุข

     วัตถุประสงค์


-  เพื่อแก้ไขปัญหาเรื่องสุขภาพของคนในพื้นที่


-  เพื่อป้องกันการระบาดของโรคภัยไข้เจ็บ ของคนในพื้นที่



-  เพื่อส่งเสริมการเล่นกีฬา ออกกำลังกาย การรักษาสุขภาพอนามัยเบื้องต้น

      มาตรการดำเนินการ


-  อบรมให้ความรู้ในเรื่องการดูแลรักษาสุขภาพให้มีความสมบูรณ์


-  การศึกษาวิธีการป้องกันการระบาดของโรคต่างๆโดยคณะผู้เชี่ยวชาญเฉพาะด้าน


-  จัดให้มีสถานที่ออกกำลังกาย ในพื้นที่

6.  นโยบายด้านการป้องกันและแก้ไขปัญหายาเสพติด

     วัตถุประสงค์


-  เพื่อแก้ไขปัญหายาเสพติดที่ระบาดในพื้นที่


-  เพื่อให้ความรู้กับกลุ่มเยาวชนให้ห่างไกลยาเสพติด


-  เพื่อเปลี่ยนแปลงพฤติกรรมของกลุ่มเยาวชนให้อยู่ภายใต้กฎเกณฑ์ของสังคม


-  ส่งเสริมสนับสนุนกลุ่มเยาวชนให้เล่นกีฬาเพื่อแก้ปัญหายาเสพติด

       มาตรการดำเนินการ


-  จัดการแข่งขันกีฬาฟุตบอลต่อต้านยาเสพติดเป็นประจำทุกปี


-  จัดส่งกลุ่มเยาวชนเข้าร่วมกิจกรรมแข่งขันกีฬาที่หน่วยงานหรือองค์กรอื่นเป็นผู้จัด


-  จัดอบรมโครงการปฏิบัติธรรมเคลื่อนที่(ดะวะห์)เป็นประจำทุกปี


-  อบรมให้ความรู้ในการป้องกันและแก้ไขปัญหายาเสพติดให้กับกลุ่มวัยรุ่นและ
เยาวชนในพื้นที่


7.   นโยบายด้านทรัพยากรธรรมชาติและสิ่งแวดล้อม

วัตถุประสงค์

- 
เพื่อสร้างจิตสำนึกและตระหนักในการรักษาทรัพยากรธรรมชาติและ
                               สิ่งแวดล้อม

- 
ป้องกันการทำลาย ทรัพยากรธรรมชาติ และสิ่งแวดล้อม

- 
บำบัดและฟื้นฟูทรัพยากรธรรมชาติและสิ่งแวดล้อม

มาตรการดำเนินการ

- 
จัดทำป้ายรณรงค์การรักษาสิ่งแวดล้อมและธรรมชาติ ตลอดจนการรณรงค์การ
   รักษาความสะอาด

- 
จัดทำสถานที่ เพื่อเป็นที่ทิ้งขยะ อบต.

· จัดซื้อถังขยะ และรถขยะ

8.   นโยบายการเมืองการบริหารงาน อบต.


วัตถุประสงค์

- 
ส่งเสริมการมีส่วนร่วมของประชาชน ในรูปของประชาคม

- 
เผยแพร่ความรู้ความเข้าใจเกี่ยวกับองค์การบริหารส่วนตำบล

- 
พัฒนาบุคลากร ให้มีประสิทธิภาพ


- จัดหาและปรับปรุงเครื่องมือ เครื่องใช้ และสถานที่ปฏิบัติงานให้เพียงพอและมี

   ประสิทธิภาพ

มาตรการดำเนินงาน


-
จัดให้ประชาชนมีส่วนร่วมในการวางแผนพัฒนา และการตัดสินใจตามหลักการ      


บริหารจัดการบ้านเมืองที่ดี


- 
จัดโครงการ อบต. พบประชาชนตามหมู่บ้าน

- 
จัดอบรมสมาชิก อบต. พนักงานส่วนตำบล และลูกจ้าง อย่างน้อย 1 ครั้ง

- 
บริการจัดเก็บภาษีตามหมู่บ้าน

- 
จัดทำแผนที่ภาษีให้แล้วเสร็จ

- 
ซื้อที่ดิน สำหรับเป็นที่ก่อสร้างที่ทำการ อบต. และสนามกีฬา

- 
จัดซื้อวัสดุและครุภัณฑ์ที่จำเป็นในการดำเนินงานของ อบต.


9.   นโยบายด้านสวัสดิการสังคม

วัตถุประสงค์

- 
เพื่อส่งเสริมสุขภาพอนามัยของประชาชน ควบคุมและระวังโรคติดต่อ

- 
ส่งเสริมสนับสนุนการศึกษาของเด็ก เยาวชน และประชาชนโดยทั่วไป

- 
ส่งเสริมประเพณีอันดีงาม กิจการศาสนา สนับสนุนภูมิปัญญาท้องถิ่น

- 
ส่งเสริมความเข้มแข็งแก่ชุมชน การมีส่วนร่วมของประชาชน ส่งเสริมการจัด  
                               เวทีประชาชน

- 
ส่งเสริมการนันทนาการ และกิจกรรมกีฬา

- 
ป้องกันและบรรเทาสาธารณภัย

- 
ป้องกันและแก้ไขปัญหายาเสพติด

- 
จัดสวัสดิการและสังคมสงเคราะห์แก่คนยากจน คนพิการ เด็กและผู้สูงอายุ

- 
เพื่อเปิดเผยข้อมูลข่าวสารทางราชการให้แก่ประชาชน

มาตรการดำเนินการ

- 
จัดซื้อวัสดุและครุภัณฑ์ เพื่อการส่งเสริมสุขภาพอนามัยของประชาชน

- 
จัดซื้อวัสดุครุภัณฑ์ เพื่อใช้ในการป้องกัน ควบคุม และระงับโรคติดต่อ                                              

- 
จัดกิจกรรมหรือสนับสนุนกิจกรรมทางศาสนาอย่างต่อเนื่อง อย่างน้อยปีละ  

                        1 ครั้ง


- 
จัดกิจกรรมวันสำคัญของชาติ ตามโอกาสต่างๆ
· จัดซื้อวัสดุกีฬา สนับสนุนแก่เยาวชนและประชาชนให้เพียงพอ


· จัดกิจกรรมแข่งขันกีฬาประจำปี

- 
จัดอบรมและรณรงค์พิษภัยของยาเสพติด

- 
สนับสนุนปัจจัยยังชีพให้ผู้ด้อยโอกาสในสังคม และสนับสนุนเบี้ยยังชีพคนชรา

- 
จัดสถานที่เพื่อการบริการข้อมูลข่าวสารทางราชการให้ประชาชน
แผนพัฒนาสามปี(พ.ศ.2557-2559)

